**Kaitseliidu 2022 aasta meistrivõistlused laskmises õhkrelvadest ja**

**REIN VALDRU X memoriaal ÕHKRELVADEST LASKMISES**

V õ i s t l u s j u h e n d

# I EESMÄRK

1. Tõsta kaitseliitlaste laskmisealast oskusteavet ja kutsemeisterlikkuse taset;
2. Selgitada välja 2022. a Kaitseliidu meistrid õhkrelvadest laskmises individuaalselt ja võistkondlikult**.**
3. võimaldada klassinormide täitmist
4. Viia laskmine, lasketreening ja laskevõistlus iga kaitseliitlaseni.
5. Mälestada tunnustatud laskesporditreenerit Rein Valdrut
6. soodustada laskuritel võistlusvormi saavutamist rahvusvahelisteks võistlusteks valmistumisel

**II KORRALDAJAD**

**Kaitseliidu Peastaap, väljaõppeosakond G7 ja Järvamaa Laskespordiklubi**

**III OSALEJAD**

**Kõik Kaitseliidu struktuuriüksused;** Eesti Laskurliidu liikmesklubide laskurid ja külalislaskurid

**IV TOIMUMISE AEG JA KOHT**

Võistlused toimuvad 12. - 13. veebruaril 2022. a Paide E-Piim spordihallis, aadressil Aiavilja 1, Paide 72712, algusega kell 10:00 mõlemal päeval.

## IV EELREGISTREERIMINE

* Võistkondade ja individuaallaskurite eelülesandmine toimub kirjalikult hiljemalt 7. veebruariks 2022. a e-posti aadressidel [margus.purlau@kaitseliit.ee](file:///C:\Users\Kristina%20Kiisk\Nextcloud\Kristina%20Downloads\margus.purlau@kaitseliit.ee) (KL MV – Vt LISA 2) ja [jarvamaalsk@gmail.com](mailto:jarvamaalsk@gmail.com) (KL MV – Vt LISA 2 ja Rein Valdru memoril osalejad vabas vormis meilile)
* Kaitseliidu struktuuriüksused esitavad võistluse peakorraldaja nimele eelülesandmislehe, kus peab olema ära näidatud võistkonna suurus võistluskategooriate järgi ning saabuvate inimeste üldarv.
* *Eelülesandmisest sõltub võistluste ajakava ja kulg.*

**V VÕISTLUSTE ESIALGNE AJAKAVA**

12.02.2022

09:00 - Registreerimine

10:00 - 16:00 Võistluse aeg vastavalt stardiprotokollile

16:30 Finaal (R. Valdru memor) püss ja püstol koos, 8. parimat

13.02.2022

09:00 - Registreerimine

10:00 - 16:00 Võistluse aeg vastavalt stardiprotokollile

16:30 Finaal (R. Valdru memor) püss ja püstol koos, 8. parimat

17:30 Kaitseliidu MV ja Rein Valdru memoriaali autasustamine

**VI LASKEHARJUTUSED**

**Kaitseliidu MV:**

HARJUTUS NR 1

**60 lasku õhupüstolist**

Distants: 10 m

Märkleht: ISSF õhupüstoli märkleht (elektroonika)

Riietus: vastavalt sportlaskmise võistlusmäärustele või sportlik riietus

Asend: püsti

Lasud: 15 min proovilaske ning 60 võistluslasku

Aeg: 75 min

Võistkonnas: **KL struktuuriüksuse parim õhupüstoli laskur (sõltumata vanusest ja soost)**

HARJUTUS NR 2

**60 lasku õhupüssist** (dioptersihikuga, kuulienergiaga 7,5 J)

Distants: 10 m

Märkleht: ISSF õhupüssi märkleht (elektroonika)

Riietus: vastavalt sportlaskmise võistlusmäärustele või sportlik riietus

Asend: püsti

Lasud: 15 min proovilaske ning 60 võistluslasku

Aeg: 75 min

Võistkonnas: **KL struktuuriüksuse parim õhupüssi laskur (sõltumata vanusest ja soost)**

HARJUTUS NR 3

**40 lasku õhupüstolist**

Distants: 10 m

Märkleht: ISSF õhupüstoli märkleht (elektroonika)

Riietus: vastavalt sportlaskmise võistlusmäärustele või sportlik riietus

Asend: püsti

Lasud: 15 min proovilaske ning 40 võistluslasku

Aeg: 50 min

Võistkonnas: **1 mees, 1 naine, 1 noormees (kuni 18. a k.a) ja 1 neiu (kuni 18. a k.a)**

**NB! Harjutuses meeste ja naiste vanuseklassis võivad osaleda vaid laskurid, kes ei ole 21.01 seisuga Eesti Laskurliidu Eesti MV kvalifikatsioonitabelis esikahekümnes (meeste õhupüstolis esikolmekümnes)**

HARJUTUS NR 4

**40 lasku õhupüssist** (dioptersihikuga, kuulienergiaga 7,5 J)

Distants: 10 m

Märkleht: ISSF õhupüssi märkleht (elektroonika)

Riietus: vastavalt sportlaskmise võistlusmäärustele või sportlik riietus

Asend: püsti

Lasud: 15 min proovilaske ning 40 võistluslasku

Aeg: 50 min

Võistkonnas: **1 mees, 1 naine, 1 noormees (kuni 18. a k.a) ja 1 neiu (kuni 18. a k.a)**

**NB! Harjutuses meeste ja naiste vanuseklassis võivad osaleda vaid laskurid, kes ei ole 21.01 seisuga Eesti Laskurliidu Eesti MV kvalifikatsioonitabelis esikahekümnes**

HARJUTUS NR 5

**20 lasku õhupüssist toe pealt** (dioptersihikuga, kuulienergiaga 7,5 J)

Distants: 10 m

Märkleht: ISSF õhupüssi märkleht (elektroonika)

Riietus: vastavalt sportlaskmise võistlusmäärustele või sportlik riietus

Asend: istudes

Lasud: 15 min proovilaske ning 20 võistluslasku

Aeg: 25 min

Võistkonnas: **1 poiss (kuni 12. a k.a) ja 1 tüdruk (kuni 12. a k.a)**

**Rein Valdru X memoriaal:**

Üldarvestus õhupüssis ja õhupüstolis 60 l (M, N) + finaalid mõlemal päeval (uue formaadi järgi)

**Üldvõitja selgub kahe päeva koondtulemuse põhjal!**

Õhupüss toe pealt 20 l (2008 ning hiljem sündinud noortele).

**Kui laskur on üles antud Kaitseliidu meistrivõistlustele ja Rein Valdru memoriaalile, siis läheb tema ühe võistluspäeva (60 l (M, N) õhupüstolist ja –püssist) arvesse ka Rein Valdru memoriaalil.**

**VII** **VÕISTLUSTINGIMUSED**

**KL struktuuriüksuse võistkond** koosneb kuni **kaheteistkümnest (12) võistlejast** (igaüks võistleb ühes harjutuses) ja ühest võistkonna esindajast. Individuaallaskurite arv tuleb samuti registreerida eelülesandmisel.

STARDIPROTOKOLLIGA määratakse ära KL struktuuriüksuse võistlusele saabumise kuupäev (päev 1, päev 2) ja kellaaeg.

Tulemuste arvestamisel ja paremusjärjestuse selgitamisel lähtutakse kehtivatest Laskespordiföderatsiooni (ISSF) võistlusmäärustest. Paremusjärjestus määratakse võistkonnaliikmete saavutatud kohapunktide alusel.

Juhendiga mittemääratletud küsimused lahendab kohtunike kogu.

Kõikides harjutustes kutsutakse laskurid tulejoonele vastavalt ISSF võistlusmäärusele, s.o kolmkümmend (30) minutit enne ajakavas mainitud vahetuse võistluse algusaega. Võistlejate tulejoonele kutsumise ajast saadik võib laskur kohvrist välja võtta relva, ning end laskeasendisse võtta ning relva laadimata „kuiva“ teha. Relvas peab olema ohutuslipp vastavalt ISSF võistlusmäärusele! Viisteist (15) minutit enne vahetuse võistluse algusaega alustatakse proovilaskudega. Võistluse käigus laskeasendist ära tulles või võistluse lõpetades peab relva ohutuks tegemist tähistama ohutuslipu sisestamisega. Tulejoonekohtunik teadvustab lasketiirus kõiki toiminguid/käsklusi osalejatele kuuldavalt.

**Rein Valdru X memoriaali osavõtutasu:**

**60 l:** Kahe päeva laskmise tasu (2x60 l) on 12 EUR ja ühe päeva start (60 l) on 8 EUR, mis tasutakse arve alusel ülekandega või sularahas kohapeal.

**20 l:** Toe pealt laskmise start on 4 EUR.

Võistlejate lähetamisega seotud kulud katavad lähetavad organisatsioonid.

Kaitseliidu võistkonnaliikmetele on Rein Valdru memoriaali esimene võistlusstart tasuta. Teine võistlusstart 8 EUR, mis tasutakse kohapeal.

**VIII PROTESTIDE ESITAMISE KORD**

Protestid esitatakse kirjalikult 30 minuti jooksul peale tulemuste teatamist. Hilisemaid esitatud proteste kohtunike kogu arutama ei hakka.

## IX AUTASUSTAMINE

**Kaitseliidu MV:**

Võistkondlikus üldarvestuses esimesele, teisele ja kolmandale kohale tulnud võistkondi autasustatakse meistrikarika -ja diplomiga.

Individuaalselt autasustatakse:

**60 lasku**: kolme (3) parimat soost ja vanusest sõltumata ja parimat meest või naist meisterlaskuri märgiga.

*Selgitus: harjutus 60 lasku õhupüstolis kolm parimat on naised ja esimene meesvõistleja on neljas. Sellisel juhul autasustatakse meisterlaskuri märgi ja nimetusega (lisaks võitjale) ka meesvõistlejat.*

**40 ja 20 lasku**: iga harjutuse kolme paremat MEEST, NAIST, NOORMEEST JA NEIDU, POISSI, TÜDRUKUT eraldi **Kaitseliidu spordimedali** ja diplomiga.

Võistlejad, kelledele on KL ülem annetanud meisterlaskuri märgi koos tunnistusega, palume tunnistus kaasa võtta võimaliku uue sissekande tegemiseks.

Võistlejad, kelledele on KL ülem väljastanud Kaitseliidu laskuri passi, palume laskuri pass uue sissekande tegemiseks kaasa võtta.

**Rein Valdru X memoriaal:**

Iga võistluspäeva parimat meest ja naist nii püssis kui püstolis autasustatakse auhinnaga. Kahe päeva koondtulemuse I, II ja III koha saavutanud võistlejaid autasustatakse kinkekaardiga.

**X MUUD KÜSIMUSED**

* Võistlejatel kohal olla 40 min. enne laskeharjutuste algust.
* Spordihalli sisenemisel kontrollitakse Eesti Vabariigi valitsuse poolt kehtestatud reeglite järgi COVID tõendit!
* Järgida tuleb kõiki Terviseameti poolt kehtestatud reegleid sh maski kandmine (va võistlusrajal) ja 2+2 reeglit.
* Harjutuste täitmisel on riietus vaba, kuid peab vastama laskespordi võistlusmäärustele.   
  **NB! Kaitseliidu vormiriietus ei vasta ISSF võistlusmäärusele.**
* Võistluskohas ei varustata võistlejaid relvade laskemoonaga.
* Lõuna on tagatud kõigile osalejatele ja esindajatele.
* Mandaatkomisjonile esitada kirjalik nimeline ülesandmine laskeharjutuste järgi lähetatava organisatsiooni ülema allkirjaga ja osalejate ohutustehniliste teadmiste kontrolllehe allkirjadega.

Margus Purlau

Kaitseliidu spordipealik

Järvamaa Laskespordiklubi